Document ID: 31993D0675

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Δεκεμβρίου 1993 για την τροποποίηση του προγράμματος ποικιλιακής αναδιαρθρώσεως για το λυκίσκο που υποβλήθηκε από την Ομοσπονδιακή Δημοκρατία της Γερμανίας βάσει του κανονισμού (ΕΟΚ) αριθ. 2997/87 του Συμβουλίου (Το κείμενο στη γερμανική γλώσσα είναι το μόνο αυθεντικό) (93/675/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2997/87 του Συμβουλίου της 22ας Σεπτεμβρίου 1987 για τον καθορισμό στον τομέα του λυκίσκου του ποσού της ενισχύσεως στους παραγωγούς για τη συγκομιδή 1986 και για την πρόβλεψη ειδικών μέτρων σε ορισμένες περιοχές παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 3338/92 (2), και ιδίως το άρθρο 2 παράγραφος 5,
τον κανονισμό (ΕΟΚ) αριθ. 3889/87 της Επιτροπής της 22ας Δεκεμβρίου 1987 περί λεπτομερειών εφαρμογής των ειδικών μέτρων για ορισμένες περιοχές παραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 718/93 (4), και ιδίως το άρθρο 3,
Εκτιμώντας:
ότι, σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2997/87, η Ομοσπονδιακή Δημοκρατία της Γερμανίας διαβίβασε στην Επιτροπή, στις 28 Μαρτίου 1988, ένα πρόγραμμα ποικιλιακής αναδιαρθρώσεως για τον τομέα του λυκίσκου- ότι το πρόγραμμα αυτό, όπως τροποποιήθηκε στις 3 Ιουλίου 1989, εγκρίθηκε με την απόφαση 89/482/ΕΟΚ της Επιτροπής (5)-
ότι, στις 22 Δεκεμβρίου 1989, η Ομοσπονδιακή Δημοκρατία της Γερμανίας διαβίβασε στην Επιτροπή τροποποιήσεις του προγράμματος αυτού που εγκρίθηκαν - μετά από νέες τροποποιήσεις που αποφασίστηκαν στις 4 Μαΐου 1990 - με την απόφαση 90/341/ΕΟΚ (6)-
ότι η Ομοσπονδιακή Δημοκρατία της Γερμανίας διαβίβασε στην Επιτροπή, στις 8 Ιανουαρίου 1993, τις τροποποιήσεις του προγράμματος αυτού, που εγκρίθηκαν με την απόφαση 93/220/ΕΟΚ (7)-
ότι η Ομοσπονδιακή Δημοκρατία διαβίβασε στην Επιτροπή, στις 20 Οκτωβρίου 1993, τις νέες τροποποιήσεις του προγράμματος αυτού-
ότι οι προταθείσες τροποποιήσεις αφορούν κυρίως στην κατανομή των 4,2 εκταρίων που δεν χρησιμοποιήθηκαν από την ομάδα παραγωγών στους Spalt, μεταξύ δύο ομάδων παραγωγών, το φάσμα δε των ποικιλιών προς τις οποίες έγινε η αναδιάρθρωση υπέστη ανεπαίσθητες μεταβολές-
ότι αυτό το πρόγραμμα, όπως τροποποιήθηκε, τηρεί τους στόχους που επιδιώκονται από τον εν λόγω κανονισμό και περιλαμβάνει τα στοιχεία που απαιτούνται από το άρθρο 2 του κανονισμού (ΕΟΚ) αριθ. 3889/87 της Επιτροπής-
ότι το πρόγραμμα που υποβλήθηκε από την Ομοσπονδιακή Δημοκρατία της Γερμανίας δεν προβλέπει χρηματοδοτική συνεισφορά που θα επιβαρύνει τον εθνικό προϋπολογισμό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η τροποποίηση του προγράμματος ποικιλιακής αναδιαρθρώσεως για τον τομέα του λυκίσκου, που υποβλήθηκε βάσει του κανονισμού (ΕΟΚ) αριθ. 2997/87 από την Ομοσπονδιακή Δημοκρατία της Γερμανίας στις 20 Οκτωβρίου 1993. Τα βασικά στοιχεία του προγράμματος αυτού περιλαμβάνονται στο παράρτημα.
Άρθρο 2
Η Ομοσπονδιακή Δημοκρατία της Γερμανίας ενημερώνει την Επιτροπή κάθε εξάμηνο για την εξέλιξη του προγράμματος.
Άρθρο 3
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 10 Δεκεμβρίου 1993.

Labels: 18
17
19
6